Heyetê RJAKî ke serrgêra Qirkerdişê 3ê Tebexa 2014î de Şingal de êzidîyî zîyaret kerd. Badê aktîvîteya yadkerdişî dekewtişê Hewlêrî de endamê RJAKî Xewla Mihemed Hesen, Ciwana Ebdulbaqî û Seyrane Ehmed Hesen hetê asayîşê PDKyî ra ame destbenkerdene û înan ra 14 rojî yo xebere nêna girewtene.
Aktîvîstanê cinîyan  û rojnamegeran semedê 3 endamanê RJAKî yê kampanyaya îmzayan daye despêtekerdene.
Cinîyan Heyetê Berzî yê Karanê Cinîyan ê Komîteya Heqanê Merdiman a Parlamentoyê Herêma Kurdîstanî rê waştişname şawit. Waştişname de nê ameyî vatene: ''Ma semedê serbest veradayîşê hîrê endamanê RJAKî kampanya danê destpêkerdene. Kam ke xo sey berpirsîyar vîneno û vera şîdetî vejîyeno ganî nê waştişnameyî îmza bikero. RJAK dezgehêko fermî yo û semedê averberdişê cinîyan û komelî xebabetan keno. RJAK vera şîdet, qirkerdişê cinîyan û îşxalî semedê komelêkê azad û demokratîkî guriyeno.''
